
Tasg 1
“Ni all system addysg fod yn well na safon ei hathrawon, ac ni ellir cyflwyno ein cwricwlwm newydd heb broffesiwn addysgu uchelgeisiol a gefnogir yn dda” (Llywodraeth Cymru, 2017, t. 25). Pwysleisia’r dyfyniad hwn ei bod yn hanfodol i athrawon i ddiweddaru eu gwybodaeth a dealltwriaeth pwnc yn aml, at bwrpas sicrhau eu bod yn darparu dyfnder gwybodaeth gywir i’w plant. Wrth ystyried y Gymraeg, golyga hyn dylid manteisio ar bob cyfle i ddatblygu eu sgiliau gwrando, llafar, darllen ac ysgrifennu yn unol â’r Fframwaith Cymwyseddau Iaith Gymraeg Ymarferwyr Addysg; sef diweddariad yn y ffordd mae’r Llywodraeth yn asesu lefel iaith athrawon. Teimlaf fy mod i’n bersonol wedi llwyddo i gynyddu fy sgiliau yn y Gymraeg dros y flwyddyn ddiwethaf; trwy weithio ar fy nhargedau a chryfderau ar ôl cyflwyno gweithgaredd i grŵp o blant blwyddyn 1, fel rhan o fodiwl ‘Iaith ar Daith’ llynedd.
Un targed oedd gennyf lynedd oedd ystyried ffyrdd o ymestyn dealltwriaeth y plant ymhellach. Yn ystod fy ngweithgaredd, gofynnais i’r plant ddiffinio’r gair ‘deffrwch,’ a derbyniais ymateb Saesneg heb geisio ysgogi’r plentyn i feddwl yn ymestynnol trwy ddefnyddio geirfa Cymraeg i esbonio ystyr y gair. Amlyga Llywodraeth Cymru (2020) yn eu cwricwlwm newydd, bod ‘mynegiant drwy ieithoedd yn rhan hanfodol o gyfathrebu.’ Yn rhan o gam gynnydd cyntaf yr adran hon yn y cwricwlwm newydd, dylai plant medru cyfathrebu ystyr yn weddol hyderus wrth ddefnyddio iaith lafar estynedig. Ni roddais gyfle i’r plentyn yma yn benodol i gyrraedd y cam cynnydd hwn, ac felly buodd y plentyn dan anfantais; gan mai bwydo’r Gymraeg iddo oeddwn i ac nid ei herio. 
Cefnogwyd yr angen am herio plant ymhellach yn yr adroddiad ‘Dyfodol Llwyddiannus,’ gan bwysleisio fod herio plant yn ymestyn eu dealltwriaeth o’r iaith Gymraeg (Donaldson, 2015, t. 147). Cydnabyddaf erbyn heddiw felly, pa mor bwysig yw hi i sicrhau bod y plant yn derbyn anogaeth i ddefnyddio’u sgiliau llafar yn y Gymraeg; oherwydd heb yr anogaeth, ni fydd ganddynt hyder yn eu dealltwriaeth o ystyr geirfa newydd.
Teimlaf mai’r ffordd orau i dargedu’r broblem hon yn y dyfodol byddai bod yn fwy llym â’r plant, gan annog iddynt ymateb i mi yn y Gymraeg yn unig. O bosib byddai cynnig rhyw fath o atgyfnerthiad megis ‘pwyntiau dojo’ yn ffordd dda o berswadio’r plant i fentro ymatebion yn y Gymraeg. Atgyfnerthwyd y farn hon mewn un llyfr, sy’n nodi bod cydnabod ymdrechion plant yn rym pwerus wrth annog y plant eraill yn y grŵp (Wright, 2005, t. 77). Credaf felly byddai cynnig atgyfnerthiad i’r plant am geisio ymateb, ond wedyn eu hymestyn ymhellach, yn ffordd dda o dderbyn yr ymateb dymunaf gael heb niweidio eu hyder.
Nodais yn fy adfyfyriad llynedd pe bawn i’n derbyn cyfle i wneud y gweithgaredd eto, byddwn i’n ychwanegu elfen ysgrifenedig iddo. Llwyddais i gynllunio gweithgaredd bingo buodd yn hwylus ac yn ddiddorol, ac roedd yn ffordd wych i brofi dealltwriaeth y plant o odl ar lafar. Fodd bynnag, ni ystyriais unrhyw ffordd arall o gadw cofnod o ddatblygiad y plant, gall wedi cyfoethogi’r dysgu ymhellach yn y dyfodol. Soniwyd am arfer da mewn un ysgol, lle defnyddiwyd gwaith blaenorol fel man cychwyn wrth iddynt gynllunio i addysgu eu disgyblion i ysgrifennu at wahanol ddibenion (Estyn, 2018, t. 19). Cydnabyddaf erbyn heddiw felly, y rôl bwysig sydd gan waith ysgrifenedig wrth ystyried cynnydd ieithyddol plant ar hyd y blynyddoedd yn yr ysgol. Deallaf fod medru edrych yn ôl at dargedau blaenorol, yn ogystal â chryfderau blaenorol yn gallu hybu plentyn wrth iddynt gyfoethogi pob sgil sy’n gysylltiedig â’r maes ‘Ieithoedd, Llythrennedd a Chyfathrebu’ ar hyd y cwricwlwm. 
Ar y llaw arall, ystyriwyd y sgil o ‘ysgrifennu’ yn rhan hanfodol o fedru deall a defnyddio'r Gymraeg yn rhugl. Noda Llywodraeth Cymru (2020) yng ngham gynnydd 1 ‘mynegiant ieithyddol’ y cwricwlwm newydd, dylai plant medru dechrau ysgrifennu gan ddefnyddio geirfa ac ymadroddion sy’n gyfarwydd iddynt. Gan ystyried bod cam gynnydd 1 y cwricwlwm newydd wedi anelu’n fras at blant sydd o amgylch 5 mlwydd oed, sef oedran plant y derbyn a blwyddyn 1 yn yr ysgol; dylai’r plant wedi derbyn cyfle yn ystod y gweithgaredd i gyfoethogi eu sgiliau ysgrifenedig a derbyn profiad ieithyddol mwy cyflawn. Er mai odl oedd brif ffocws y gweithgaredd, byddai’r plant wedi manteisio’n fawr ar ehangu eu banc eiriau ysgrifenedig; at bwrpas medru defnyddio’r eirfa yr oeddent yn dysgu yn rhan o’u gwaith ysgrifenedig yn y dosbarth.
I sicrhau fy mod yn targedu amryw o sgiliau amrywiol mewn maes dysgu unigol, megis gwrando, llafar, darllen ac ysgrifennu; rwyf yn bwriadu rhoi mwy o sylw i greu cynlluniau gwers sydd yn fwy trawsgwricwlaidd eu natur. Amlygwyd gall dulliau trawsgwricwlaidd fod yn effeithiol wrth adeiladu cymhelliant unigolion, cynnal diddordeb a chodi safonau (Barnes, 2011, t. 54). Wrth ystyried y maes ‘Ieithoedd, Llythrennedd a Chyfathrebu’ ar draws y cwricwlwm, byddai modd cynllunio yn erbyn y Fframwaith Llythrennedd a Rhifedd; at bwrpas blaenoriaethu meysydd eraill yn y cwricwlwm a fyddai’n cynnal diddordeb y plant yn fwy o bosib. Ystyria Donaldson (2015) yr angen am gwricwlwm trawsgwricwlaidd yn bwysig i sicrhau bod plant yn ffynnu ym mhob agwedd o’u haddysg; ac felly wrth gyflwyno’r sgiliau ieithyddol yn rhan o wersi eraill, dadleuaf fy mod yn ymestyn eu dealltwriaeth ieithyddol mewn ffordd hwylus, tu hwnt i wers sydd â ffocws iaith yn unig.
Hoffwn dderbyn brofiad o gynllunio mwy o wersi sy’n olynol i’w gilydd hefyd, oherwydd gan amlaf ar brofiad addysgu proffesiynol byddwn i’n cyfnewid ag athro neu athrawes dosbarth wrth gynllunio gwersi, yn hytrach na ymestyn ar sgiliau'r wers flaenorol o hyd. Nodwyd bod canlyniadau addysgu’n drawsgwricwlaidd yn well os yw nifer y meysydd dysgu yn aros rhwng 2 a 3 (Barnes a Shirley, 2007, dyfynnwyd yn Barnes, 2011: 56); ac felly teimlaf byddai dilyniant o wersi trawsgwricwlaidd yn fwy effeithiol nag un neu ddau sy’n llawn sgiliau amrywiol o feysydd gwahanol.
Wedi i mi dderbyn adborth ar ôl cyflwyno’r portffolio llynedd, sylweddolais ar gamdreiglad syml. Wrth i mi ofyn cwestiynau allweddol i’r plant i’w annog i ddefnyddio geirfa gywir yn ystod y gweithgaredd, ni threiglais wrth ddweud ‘y dudalen hon.’ O ganlyniad, bues yn modelu’r iaith Gymraeg yn anghywir i’r plant, gan amharu ar ei ddatblygiad hwy wrth dreiglo. Nodwyd bod bylchau yng ngwybodaeth ymarferwyr yn medru arwain at y plant yn dysgu siarad neu ynganu’n anghywir (Estyn, 2013, t. 9). Prif ffocws yr erthygl yw datblygiad iaith staff a’u phlant mewn ysgolion Saesneg, a chanolbwyntia Estyn ar effaith ddiffyg hyder yr athrawon hynny ar ddatblygiad ieithyddol y plant. Wedi dweud hynny, mae modd ddadlau bod bylchau i’w weld mewn iaith rheini sydd yn ystyried eu hun yn rhugl yn y Gymraeg hefyd. O ganlyniad byddai diffyg treiglo’n gywir ar fy rhan i yn effeithio ar ddealltwriaeth y plant o dreiglo yn y pen draw; gan osod y plant hynny dan anfantais sylweddol wrth iddynt ddatblygu eu sgiliau llafar ac ysgrifennu ar draws y cwricwlwm. 
Yn ogystal, amlinella Llywodraeth Cymru (2020) yng ngham gynnydd 2 ‘mynegiant ieithyddol’ y cwricwlwm newydd, dylai plant medru dechrau defnyddio adnoddau a strategaethau eang i wella eu gwaith llafar ac ysgrifenedig. Wrth ystyried fy ngweithgaredd i lynedd, un strategaeth  i’r plant oedd dilyn fy mhatrymau iaith; ac felly mae modd dadlau os nad oeddwn i’n treiglo’n gywir, nid oedd llawer o obaith i’r plant gwella’u sgiliau hwy wrth dreiglo.
Teimlaf er fy mod yn deall y mwyafrif o reolau treiglo, nad yw’n hawdd i’w gofio; yn enwedig wrth ddefnyddio sgiliau llafar ar lawr y dosbarth heb gefnogaeth. O ganlyniad, rwyf yn gweithio’n galed ac yn gyson i dreial ailsefydlu’r holl reolau treiglo wrth gyflawni gwaith ysgrifenedig ac ar lafar yn y brifysgol a thu hwnt. Mae gen i gopi o lyfr ‘Ymarfer Ysgrifennu Cymraeg’ gan Gwyn Thomas wrth fy ochr wrth i mi ysgrifennu fy aseiniadau a chynlluniau gwersi, ac rwyf yn ei ddarllen ar lafar i sicrhau fy mod yn clywed y rheolau treiglo ar lafar yn ogystal â’u darllen yn fy mhen. Yn ogystal, rwyf yn defnyddio Cysill i geisio cywiro fy ngwaith ysgrifenedig, gan ffocysu’n benodol ar dreigladau gwallus.
Wedi dweud hynny, nad yw’r strategaethau hyn yn ddigon; yn enwedig wrth ystyried mai ar lawr y dosbarth byddaf, ac felly ni fydd gennyf fynediad at yr arfau hyn o bosib ar y pryd. Yn y dyfodol felly, hoffwn geisio fod yn fwy hyderus wrth gywiro fy hun ar lawr y dosbarth; gan fy mod yn cydnabod gwallau treiglo esgeulus yn aml, ond heb yr hyder i’w gywiro o flaen y plant. Byddai hyn yn cadarnhau fy marn fy mod yn gweithio ar lefel ‘uwch’ y llinyn llafar yn Fframwaith Cymwyseddau a chynlluniwyd gan Lywodraeth Cymru (2019); oherwydd un o’u gofynion yw bod ymarferwr addysg yn medru adnabod ‘rhai’ gwallau yn ei llafaredd a’u cywiro, a theimlaf mai hon yw’r unig agwedd o’r lefel ‘uwch’ sydd ychydig yn wan gennyf ar hyn o bryd.
I grynhoi felly, cydnabyddaf ei fod yn bwysig i ddyfalbarhau o hyd i wella fy sgiliau ieithyddol Gymraeg ar bob achlysur. Teimlaf fod gennyf ddyletswydd hynod o bwysig fel athrawes ysgol gynradd y dyfodol i ddatblygu’n barhaus; gan ychwanegu at fy ngwybodaeth pwnc a sgiliau personol ar draws pob maes dysgu i ymateb i anghenion dysgu unigol bob disgybl, gan gynnwys y maes ‘Ieithoedd, Llythrennedd a Chyfathrebu.’ Rhaid cofio o hyd nad yw unrhyw un yn berffaith, ac mae yna le i wella bob amser.

Tasg 2
Cynllun Gwers 1
	Athro dan hyfforddiant
	Cerys-Mair Griffiths

	Dosbarth:
	3 (28 o blant)

	Maes Dysgu a Phrofiad/Pwnc
	Gwyddoniaeth & Thechnoleg; Ieithoedd, Llythrennedd & Chyfathrebu

	Dyddiad:
	XX/XX/XXXX

	Ffocws Gwers:
	Ymchwilio i ffeithiau am bryfed amrywiol ar y wê yn eu grwpiau prosiect ymchwil (dros gyfnod o 1-2 wers).


	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Gwyddoniaeth & Thechnoleg

Cam cynnydd 2 – mae bod yn chwilfrydig a chwilio am atebion yn hanfodol i ddeall a rhagfynegi ffenomenau:
· Rwy’n gallu gofyn cwestiynau a defnyddio fy mhrofiad i awgrymu dulliau ymholi syml.
· Rwy’n gallu adnabod patrymau ar sail fy arsylwadau a’m hymchwiliadau, ac rwy’n gallu mynegi fy nghanfyddiadau.

Cam cynnydd 2 – mae cyfrifiaduraeth yn gosod sail i’n byd digidol:
· Rwy’n gallu defnyddio ystod o offer, defnyddiau a chyfarpar yn ddigoel er mwyn adeiladu at amrywiaeth o ddibenion.

Ieithoedd, Llythrennedd & Chyfathrebu:
	
Cam cynnydd 2 – mynegi ein hunain drwy ieithoedd yn allweddol i gyfathrebu:
· Rwy’n gallu gofyn ac ateb cwestiynau a chyfnewid syniadau a gwybodaeth.
· Rwy’n gallu esbonio gwybodaeth a rhannu syniadau, barn a theimladau gan ddefnyddio geirfa berthnasol.
· Rwy’n gallu ymgymryd ag ystod o rolau a rheoli fy nghyfraniad yn briodol.
· Rwy’n gallu ymateb i’r hyn rwy’n ei glywed, ei ddarllen a’i weld, gan ofyn cwestiynau a dangos fy nealltwriaeth.


	Targedau Personol
 (Cysylltiedig â SAC ac wedi ei nodi mewn adolygiad wythnosol)


		Sicrhau  fy mod yn treiglo’n gywir ar lafar ac yn ysgrifenedig, gan gywiro fy hun os wyf yn gwneud camgymeriad.
· Sicrhau rheolaeth dosbarth mwy llym, gan fodelu'r math o ryngweithiad rwyf yn disgwyl oddi wrth y plant trwy ddefnyddio atgyfnerthiad positif.



	Amcanion Dysgu (Ffocws ar Ddysgu)

	Paratoi banc o wybodaeth am bryfyn penodol i’r ffeil ffeithiau ar Microsoft Teams yn eu grwpiau prosiect ymchwil.

	Meini Prawf Llwyddo 
 (proses/cynnyrch)

	· Cydweithio’n effeithiol mewn grwpiau
· Defnyddio’r wê yn ddiogel
· Gwrando ar syniadau ei gilydd
· Cynnwys gwybodaeth berthnasol
· Dilyn cyfarwyddiadau i ddefnyddio Microsoft Teams yn effeithiol




	Adnoddau Allweddol                    Iechyd a Diogelwch     
	X



	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	
Mae’r plant eisoes wedi cynnal arsylwadau o bryfed amrywiol yn eu hamgylchedd naturiol er mwyn penderfynnu pa bryfyn i ffocysu arni yn eu ffeiliau ffeithiau. Maent wedi casglu ambell ffaith syml o’r arsylwadau am edrychiad y pryfyn a ddewiswyd ganddynt.


	Cam Agoriadol


	
Chwarae gêm ‘o ba bryfyn ydw i’ fel dosbarth - gofyn i’r plant ddefnyddio ystumiau a synau gwahanol i gyfleu pryfed. Pawb arall i ddyfalu.

Cyflwyno rheolau defnyddio’r we, gan ddefnyddio’r wal e-diogelwch a phwynt pŵer i gyfoethogi.

Trafod y meini prawf llwyddiant - ‘meddwl, paru, rhannu’ syniadau i gyflwyno gwaith o safon.


	Addysgu a Dysgu Craidd
	
Plant i weithio mewn grwpiau gallu cymysg gyda 4-5 aelod (wedi’i osod yn y wers flaenorol), ac i gymryd cyfrifoldeb dros ymchwilio darn penodol o wybodaeth e.e. un yn ymchwilio i edrychiad, rhywun arall yn ymchwilio i hoff fwyd...

Defnyddio’r cyfrifiaduron ac iPads i gynnal ymchwil ar y we am eu pryfyn dewisol. Dylid cydnabod gwefannau addas a fydd yn cynnig gwybodaeth gywir iddynt.

Plant i fewngofnodi i Microsoft Teams i rannu linciau gwefannau amrywiol, er mwyn iddynt gynnal trafodaeth a phenderfynnu ar y cyd os fydd y wybodaeth yn berthnasol i’r ffeil ffeithiau.


	[bookmark: _GoBack]Sesiwn gloi


	
Cynnal cwis ar ‘Kahoot!’ sy’n atgoffa’r plant o reolau iaith addas ar gyfer ffeil ffeithiau, megis atalnodi, geirfa angenrheidiol, treiglo, ansoddeiriau...

Gwobrwyo’r rheini sydd yn gwneud yn dda yn y cwis gydag atgyfnerthiad o ‘bwynt dojo’ – annog y plant eraill i ffocysu’n fwy ar eu hiaith.












Cynllun Gwers 2
	Athro dan hyfforddiant
	Cerys-Mair Griffiths

	Dosbarth:
	3 (28 o blant)

	Maes Dysgu a Phrofiad/Pwnc
	Ieithoedd, Llythrennedd & Chyfathrebu

	Dyddiad:
	XX/XX/XXXX

	Ffocws Gwers:
	Creu a chyflwyno ffeil ffeithiau ar bryfed amrywiol yn eu grwpiau prosiect ymchwil (dros gyfnod o 2-5 wers).


	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Ieithoedd, Llythrennedd & Chyfathrebu:

Cam cynnydd 2 – mynegi ein hunain drwy ieithoedd yn allweddol i gyfathrebu:
· Rwy’n gallu defnyddio brawddegau syml ac aml-gymalog gan wneud dewisiadau er mwyn cyrraedd cynulleidfa benodol a chyflawni’r pwrpas a fwriadwyd.
· Rwy’n gallu siarad yn glir, gan amrywio mynegiant ac ystumiau er mwyn cyfathrebu fy syniadau.
· Rwy’n gallu edrych ar fy ngwaith ac rwy’n dechrau defnyddio ystod o strategaethau ac adnoddau cyfarwydd i wella fy ngwaith llafar ac ysgrifennu.
· Rwy’n gallu trefnu fy ngwaith ysgrifennu i ddilyn yn rhesymegol.
· Rwy’n gallu ymateb i’r hyn rwy’n ei glywed, ei ddarllen a’i weld, gan ofyn cwestiynau a dangos fy nealltwriaeth.


	Targedau Personol
 (Cysylltiedig â SAC ac wedi ei nodi mewn adolygiad wythnosol)


		Sicrhau  fy mod yn treiglo’n gywir ar lafar ac yn ysgrifenedig, gan gywiro fy hun os wyf yn gwneud camgymeriad.
· Sicrhau rheolaeth dosbarth mwy llym, gan fodelu'r math o ryngweithiad rwyf yn disgwyl oddi wrth y plant trwy ddefnyddio atgyfnerthiad positif.



	Amcanion Dysgu (Ffocws ar Ddysgu)

	Defnyddio’r wybodaeth a gasglwyd ar Microsoft Teams i greu a chyflwyno ffeil ffeithiau yn eu grwpiau prosiect ymchwil.

	Meini Prawf Llwyddo 
 (proses/cynnyrch)

	· Atalnodi’n gywir
· Defnyddio brawddegau llawn
· Cynnwys gwybodaeth berthnasol
· Cynnwys is-deitlau
· Treiglo’n gywir
· Dilyn templed o ffeil ffeithiau i greu gwaith o safon
· Cydweithio’n effeithiol mewn grwpiau




	Adnoddau Allweddol                    Iechyd a Diogelwch     
	X



	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	
Mae’r plant eisoes wedi cynnal ymchwil ar y ŵe yn eu grwpiau prosiect ymchwil, i ddarganfod ffeithiau am y pryfyn dewiswyd ymchwilio iddi. Maent wedi creu banc o wybodaeth ar Microsoft Teams.

	Cam Agoriadol


	
Cyflwyno ffeil ffeithiau i’r plant trwy gyfuniad o bwynt bŵer a chopiau ffisegol ac amrywiol o ffeiliau ffeithiau.

‘Meddwl, paru, rhannu’ – chwilio am nodweddion da a sut ellir gwella’r esiamplau.

Cynnal trafodaeth dosbarth o beth ellir cynnwys yn eu ffeiliau ffeithiau, gan annog y plant i greu meini prawf llwyddiant (annog iddynt feddwl am iaith, gosodiad a chydweithrediad).


	Addysgu a Dysgu Craidd
	
Pawb i weithio yn eu grwpiau gallu cymysg i ddefnyddio’r wybodaeth a gasglwyd yn y sesiynau blaenorol i greu ffeil ffeithiau ar bryfyn penodol.

Ymgymryd â rolau amrywiol o hyd e.e. arweinydd, ymchwilydd...

Creu drafftiau amrywiol a chynnal trafodaethau yn eu grwpiau, ar y cyd gyda’r athrawes, i ddarganfod sut ellir gwella eu gwaith.

Wedi i bawb orffen eu ffeiliau ffeithiau, bydd y plant yn addysgu ei gilydd am bryfed trwy gyflwyno’u ffeiliau ffeithiau un ar y tro.

Plant i lunio cwestiynau pellach i bob grŵp wrth iddynt wrando ar y cyflwyniadau, gan gynnal sesiwn ‘cwestiwn ac ateb’ ar ddiwedd bob cyflwyniad.


	Sesiwn gloi


	
Pawb i ffurfio cylch tu allan. Athrawes yn holi cwestiwn am bryfyn a gafodd ei gyflwyno gan grŵp o blant yn ystod y cyflwyniadau, a thaflu’r bêl i’r plant un ar y tro i weld pwy sydd wedi dysgu pa ffeithiau newydd am bryfed.

